《林缉熙归会于芗城梁宅和洪城见寄》
明代·罗伦

云水千峰更万峰，此心期与故人同。
苍茫世路浮生在，澹泊春杯野兴浓。
乡梦几回茅店月，蓑衣无恙柳花风。
明年唤取陈公甫，皂帽青天信一篷。

作者简介：（1431—1478）明江西永丰人，字应魁，改字彝正，学者称一峰先生。家贫好学，成化二年进士第一。授翰林院修撰。抗疏论李贤起复，落职，谪泉州市舶司提举。次年复官，改南京，居二年，以疾辞归。隐于金牛山，专研经学，开门教授，从学者甚众。嘉靖初追赠左春坊谕德，谥文毅。能诗，有《一峰集》。